
Parengto sprendimo projekto tikslas ir uždaviniai.
Atsižvelgiant į Negyvenamųjų pastatų, patalpų ir statinių skirstymo komisijos 2025 m. rugsėjo 29 d. posėdžio protokolą Nr. VM-336, pakeisti Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą, patvirtintą Savivaldybės tarybos 2021 m. vasario 4 d. sprendimu Nr. T-6 „Dėl Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo patvirtinimo“ (toliau – Sąrašas).
Dabartinis sprendimo projekte aptariamų klausimų reguliavimas.
Vadovaujantis Lietuvos Respublikos Vyriausybės 2014 m. spalio 28 d. nutarimo Nr. 1179 „Dėl Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“, 3.2 papunkčiu, viešame aukcione parduodamo nekilnojamojo turto ir kitų nekilnojamųjų daiktų sąrašą tvirtina savivaldybės taryba, kai nekilnojamasis turtas ir kiti nekilnojamieji daiktai nuosavybės teise priklauso savivaldybei.

Sprendimo projekte numatyta:
1. Išbraukti iš Sąrašo:
	Kitas inžinerinis statinys – aikštelė (unikalus numeris 4400-6161-4113, plotas 858,78 kv. m, plane pažymėta a3), Pagėgių g., Šiauliuose
	Vadovaujantis Lietuvos Respublikos Vyriausybės 2014 m. spalio 28 d. nutarimo Nr. 1179 „Dėl Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“ 22.4 papunkčiu, atsiradus aplinkybėms, dėl kurių savivaldybių nekilnojamasis turtas ar kitas nekilnojamasis daiktas gali būti panaudojamas arba pritaikomas savivaldybių funkcijoms atlikti. 
Inžinerinis statinys – aikštelė į Sąrašą buvo įtrauktas 2024 m. kovo 7 d. Savivaldybės tarybos sprendimu Nr. T-65.  Inžinerinis statinys – aikštelė į Sąrašą buvo įtrauktas kartu su Pastatu – buitinėmis patalpomis (unikalus numeris 4400-6110-7464, bendras plotas 469,73 kv. m, plane pažymėta 16L1/p), pastatu – sandėliu (unikalus numeris 4400-6110-7453, bendras plotas 203,87 kv. m, plane pažymėta 17F1/p), pastatu – transformatorine (unikalus numeris 4400-6110-7442, bendras plotas 51,65 kv. m, plane pažymėta 18P1/p) Išradėjų g. 3B, Šiauliuose, kitais inžineriniais statiniais – aikštele (unikalus numeris 4400-6110-7386, plotas 2 205,80 kv. m, plane pažymėta a1), kitais inžineriniais statiniais – aikštele (unikalus numeris 4400-6110-7486, plotas 751,99 kv. m, plane pažymėta a2). Vykdant pravažiavimo gatvės nuo Išradėjų g. tarp K. Donelaičio kapinių ir formuojamų sklypų, Šiauliuose, statybos projektą, buvo nugriautas inžinerinis statinys – aikštelė ir jos vietoje įrengta gatvė.




2. Papildyti Sąrašą žemiau nurodytais objektais:
	Kitas inžinerinis statinys - kiemo aikštelė (unikalus numeris 4400-5470-6719, bendras plotas 107,11 kv. m., pažymėta plane b1), kitas inžinerinis statinys - kiemo aikštelė (unikalus numeris 4400-5473-6373, bendras plotas 406,97 kv. m., pažymėta plane b2, b4), kitas inžinerinis statinys - tvora (unikalus numeris 4400-5470-6684, ilgis 41,64 m, pažymėta plane t1), Gumbinės g. 18, Šiauliuose
	Į Sąrašą inžineriniai statiniai yra įtraukiami vadovaujantis 2025 m. rugsėjo 29 d. Negyvenamųjų pastatų, patalpų ir statinių skirstymo komisijos posėdžio protokolu Nr. VM-336.
Privatizuojant pastatą – Jaunųjų technikų stotį (unikalus numeris 2991-5000-3018, bendras plotas 1340,29 kv. m, pažymėta plane 1C3p) tikslinga kartu parduoti į Sąrašą įtraukiamus inžinerinius statinius. Pastato eksploatavimui yra būtini greta esantys inžineriniai statiniai, nes turi būti užtikrinamas patekimas į pastatą.



Vadovaujantis Savivaldybės Apskaitos skyriaus pateiktais duomenimis (paskaičiuotu nusidėvėjimu) Sąraše nurodytų Savivaldybės objektų likutinės vertės yra pakoreguotos. Sąraše nurodytų Savivaldybės objektų likutinės vertės yra pateiktos 2025 m. rugsėjo 30 d.
Sprendimo projekte numatytos naujo teisinio reglamentavimo nuostatos.
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – pardavus nebenaudojamą nekilnojamąjį turtą sumažės šio turto išlaikymo išlaidos, Savivaldybės biudžetas bus papildytas papildomomis pajamomis.
Priėmus sprendimą, keičiami ar pripažįstami negaliojančiais teisės aktai.
Priėmus sprendimą bus keičiamas Savivaldybės viešame aukcione parduodamo nekilnojamojo turto ir kitų nekilnojamųjų daiktų sąrašas, patvirtintas Savivaldybės tarybos 2021 m. vasario 4 d. sprendimu Nr. T-6 „Dėl Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašo patvirtinimo“.
Sprendimui įgyvendinti reikalingi priimti papildomi teisės aktai.
Papildomų teisės aktų nėra.
Sprendimui įgyvendinti reikalingos lėšos.
Sprendimui įgyvendinti yra skirtos lėšos (objektų pardavimo dokumentams parengti (turto vertinimas, energinio naudingumo sertifikatas, duomenų tikslinimas sandoriui).
Sprendimo projekto antikorupcinis vertinimas.
Lietuvos Respublikos korupcijos prevencijos įstatymo 8 straipsnio 1 dalyje yra numatyti atvejai kada viešojo administravimo subjektas, rengiantis norminio teisės akto projektą, Vyriausybės nustatyta tvarka atlieka šio teisės akto projekto antikorupcinį vertinimą. Dėl teisės akto projekto antikorupcinio vertinimo spręs Šiaulių miesto savivaldybės administracijos už korupcijai atsparios aplinkos kūrimą atsakingas asmuo.
Sprendimo projekto rengėjas.
Savivaldybės administracijos Turto valdymo skyrius. Rengėjas − skyriaus patarėja Ernesta Baltutienė, tel. +370 41 509 594.
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.


Vedėja 						Violeta Tylenienė


